Baltininkų tvenkinys

Baltininkų tvenkinys – tvenkinys Lietuvoje, Telšių rajone, 10,5 km į šiaurę nuo Varnių, į pietus nuo Baltininkų gyvenvietėshttps://uetk.am.lt/portal/startPageForm.action. Sudarytas užtvenkus Virvytės upę (Ventos intakas) 87,8 km nuo jos žiočių. Tvenkinio ilgis iš pietvakarių į šiaurės rytus – 2,9 km, plotis – iki 0,32 km. Altitudė 143 m. Krantai aukštoki, beveik ištisai apaugę medžiais ir krūmais. Tvenkinio pietvakarinis galas labai užžėlęs vandens augalija, pelkėtas. Kranto linija labai vingiuota. Yra 5 a sala. Tvenkinio apylinkės kalvotos, vietomis plyti dirbami laukai ir pievos. Vidurinės tvenkinio dalies pakrantės apaugusios mišku. Į rytus įsikūręs Kūlio Daubos, į pietvakarius – Jonavingio ir Sėbų kaimai.

Tvenkinys įrengtas ir pastatyta 260 kW galios mažoji hidroelektrinė 2005 mhttps://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf .

 Šaltiniai 

Kategorija:Telšių rajono tvenkiniai
Kategorija:Virvytė